id en de ms en de tr id en en ms en ms en ms id en id id ms id ms id ms id ms ms id ms fr en en id id en ms id en ms id en id ms id en en en en fa en en en en en de ms en en
K0nspirasi Ratu Elizabeth II Adalah Keturunan Nabi Muhammad Kembali Tersebar, Ini Penjelasannya – Harmagidun
Adakah Ratu Elizabeth II Adalah Keturunan Nabi Muhammad Adalah Benar?
Apabila bercerita soal salasilah keluarga Ratu Elizabeth II, imaginasi kita akan membawa kepada golongan raja dan permaisuri yang berada di Eropah. Tetapi, tahukah anda bahawa 3 tahun lalu, Al Ousboue, sebuah akhbar Maghribi pernah mendakwa bahawa Ratu Elizabeth II mempunyai leluhur daripada keturunan Nabi Muhammad. Laporan ini tular dan diulang siar oleh tabloid seperti The Daily Mail dan The Daily Express.
Teori ini sebenarnya bukanlah pertama kali diperdebatkan dan menurut The Economist, ia mula muncul sejak 1986 apabila seorang penulis salasilah keluarga ratu, Harold B. Brooks-Baker, penerbit Burke’s Peerage, panduan Britain kepada golongan bangsawan telah mengeluarkan dakwaan ini.
“Adalah sedikit yang diketahui oleh rakyat British bahawa darah Mohammed mengalir dalam urat ratu,” tulis Brooks-Baker kepada Perdana Menteri Britain Margaret Thatcher pada masa itu.
Menurut laman History, teori Brooks-Baker ini muncul apabila dia menghubungkan Ratu Elizabeth dan Nabi Muhammad melalui Zaida dari Seville, seorang puteri Islam dari abad ke-11 yang memeluk agama Kristian dan menjadi gundik kepada Raja Alfonso VI. Bagaimanapun, tidak jelas sama ada Zaida sebenarnya ada kaitan dengan Muhammad atau tidak.
Bukan Brooks-Baker sahaja yang berkiblatkan kepada teori tersebut, Abdelhamid Al-Aouni, ahli sejarah yang menulis artikel untuk Al-Ousboue, turut berpegang kepada teori bahawa Ratu Elizabeth, Zaida dan Nabi Muhammad ada hubungannya. Bagi beliau, hubungan inilah yang membina jambatan antara dua agama dan kerajaan.
Selain Abdelhamid, dakwaan ini turut disambut baik oleh orang-orang seperti Ali Gomaa, seorang ulama Islam dan Mufti Besar Mesir ke-18. Dia mencatatkan hubungan itu dan mendoakan Elizabeth rahmat dan keamanan, lapor Al Ousboue.
Bagi pendakwah bebas Malaysia, PU Rahmat, beliau melihat dakwaan ini tidak benar sama sekali dan ia adalah dusta belaka.
“Zaida atau Isabella yang didakwa didalam Silsilah kononnya Cicit kepada Abu Al Qassim Muhammad bukanlah keturunan Rasulullah. Silsilah Keturunan Rasulullah tidak boleh ditipu kerana setiap tempat atau negara mempunyai penyimpan silsilah yang rasmi atau sah. Di Malaysia kita boleh rujuk Sayyid Hafiz Al Idrus @ Abu Ahmad Al Idrus yang menetap di Terengganu,” katanya.
Selain itu, Lesley Hazleton, seorang wartawan dan pengarang yang telah menulis beberapa buku tentang perjalanan awal agama Islam berkata bahawa “Itu adalah percaturan antara agama yang berniat baik,” tambah beliau lagi, ia juga d4kwaan yang lucu dan bersikap ‘cIick b4it.’
Hazelton melihat kebanyakkan khabar angin ini sebagai “reaksi terhadap kemusn4han Islam di Barat, terutamanya di Amerika Syarikat.” Ia mendedahkan bahawa teori ini sengaja dibangkitkan hanyalah untuk memberi “kehormatan” kepada agama utama dunia.
Tags: Elizabeth, queen elizabeth, Rasulullah SAW
Previous Genius! Dengan Skor IQ 142, Budak 3 Tahun Dari Malaysia Pecah Rekod Jadi Ahli Mensa UK Termuda!
Next Ketika Kecil Digelar Anak Pati, Ba.tak Berek0r, Wanita Ini Genggam Ijazah Kelas Pertama Universiti Essex London
Rasa ‘Terkena’ Dengan Founder Produk, ‘Team Leader’ Terpksa Buang Ribuan Stok Tak Laku Masuk Tong Sampah
7 hours ago admin
“Kami anak yatim. Setelah Abah ‘pergi’, pakcik dan makcik b0lot semua harta peninggalan arwah Abah..”
12 hours ago admin
Kerana Tangan Seorang Ibu Berhati Mulia, 500 Perut Terisi Setiap Pagi
15 hours ago admin
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
HIBAH RM250K serendah RM56 sebulan!
Medical Card Murah serendah RM76 sebulan!
Harmagidun © All rights reserved. | CoverNews by AF themes.